Diari Oficial de la Generalitat Valenciana


Sumari del DOGV 3686, del 11-02-2000 (2000/913)

ORDRE de 3 de febrer de 2000, de la Conselleria d’Economia i Hisenda, per la qual s’acorda l’afectació al domini públic de la Generalitat Valenciana, per a ser usat com a Unitat Territorial de la Conselleria d’Agricultura, Pesca i Alimentació, el dret de propietat que es té sobre l’immoble situat al carrer de Sichar, número 25, de Torreblanca (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3686

Data del DOGV
:   11-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/913


Data del document
:   03-02-2000

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Torreblanca
    * propietat immobiliària
    * cultura regional

ORDRE de 3 de febrer de 2000, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, per a ser usat com a Unitat Territorial de la Conselleria d'Agricultura, Pesca i Alimentació, el dret de propietat que es té sobre l'immoble situat al carrer de Sichar, número 25, de Torreblanca (Castelló). [2000/F913]
  
Mitjançant escriptura pública de cessió gratuïta i acceptació atorgada davant el notari de València Manuel Mínguez Jiménez el dia 17 de novembre de 1998, la Generalitat Valenciana va adquirir el dret de propietat sobre l'immoble situat al carrer de Sichar, número 25, de Torreblanca (Castelló), que consta en l'Inventari General de Béns i Drets de la Generalitat Valenciana amb el número A02/12/117/0003 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria d'Agricultura, Pesca i Alimentació ha sol·licitat l'afectació de l'immoble assenyalat, per a ser destinat a ubicar-hi la Unitat Territorial de Torreblanca.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
S'afecta al domini públic de la Generalitat Valenciana, per a ser usat com a Unitat Territorial de la Conselleria d'Agricultura, Pesca i Alimentació, el dret de propietat que es té sobre l'immoble situat al carrer de Sichar, número 25, de Torreblanca (Castelló), de 110,65 metres quadrats de superfície, que consta en l'Inventari General de Béns i Drets de la Generalitat Valenciana amb el número A02/12/117/0003 .
  
Confronta: nord, paredó de 0,15 centímetres, que és separador de l'altra dependència (finca matriu de la qual se segrega), el qual pertanyerà als efectes de gruix en una meitat a cadascun dels immobles o dependència resultants; sud, carrer de Sichar; est, carrer de Sichar, número 21, i oest, carrer de l'Alcalde París.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria d'Agricultura, Pesca i Alimentació l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria d'Agricultura, Pesca i Alimentació designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 3 de febrer de 2000
  
El conseller d'Economia i Hisenda,